Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 739/13/1101	Bratislava I, 6.12.2013
EEČ : 2-8-4-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
26. októbra 2013 o 22.20 hodine v Bratislave na ulici 29. augusta neoprávnene prechovával plastové vrecko s obsahom vysušeného rastlinného materiálu, ktoré pri kontrole po zákonnom poučení dobrovoľne vydal príslušníkom Policajného zboru, pričom vykonanou expertízou Kriminalistického a expertízneho ústavu Policajného zboru XXXXX bolo zistené, že sa jedná o Cannabis - konope s celkovou hmotnosťou 284 mg s obsahom viac ako 10 mg účinnej látky tetrahydrokanabinolu (THC) a koncentráciou viac ako 3,5 % hmotnostných THC, ktoré zodpovedá minimálne jednej obvyklej jednorázovej dávke drogy; rastliny rodu Cannabis sú v zmysle zákona číslo 139/1998 Zbierky zákonov o omamných látkach, psychotropných látkach a prípravkoch zaradené do I. skupiny omamných látok

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajt Obvodného oddelenia Policajného zboru XXXXX - stred Odboru poriadkovej polície Okresného riaditeľstva Policajného zboru XXXXX I uznesením číslo konania ORP-XXXXX z 26. októbra 2013 podľa § 199 odsek 1 Trestného poriadku začal trestné stíhanie vo veci prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona a následne uznesením z 25. novembra 2013 podľa § 206 odsek 1 Trestného poriadku vzniesol XXXXX obvinenie z jeho spáchania na tom skutkovom základe ako je uvedené vo výrokovej časti citovaného uznesenia.

Obvinený XXXXX v procesnom postavení obvineného pri výsluchu po zákonnom poučení udelil súhlas s podmienečným zastavením trestného stíhania. Preskúmaním predloženého spisového materiálu som zistil, že na takýto postup sú splnené všetky zákonné podmienky.

Pri prečine nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona zákonodarca stanovil hornú hranicu trestu odňatia slobody na tri roky. Obvinený XXXXX sa ku skutku, ktorý je mu kladený za vinu, opíšuc okolnosti, za ktorých sa stal, priznal, pričom niet odôvodnených pochybnosti o tom, že dané vyhlásenie bolo vykonané slobodne, vážne a zrozumiteľne. Okrem vlastného priznania je obvinený usvedčovaný výpoveďou svedka XXXXX, znalca XXXXX, znaleckým posudkom Kriminalistického a expertízneho ústavu Policajného zboru XXXXX a úradnými záznamami polície.

Obvinený doposiaľ nebol súdne trestaný a v mieste trvalého bydliska nebol prejednávaný za priestupok, vedením školy, ktorú navštevuje je hodnotený ako priemerný študent.

S prihliadnutím na jej osobu, doterajší život a na okolnosti prípadu možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola stanovená na 12 (dvanásť) mesiacov. Po jej uplynutí bude skúmané, či obvinený v jej priebehu viedol riadny život, a ak áno, bude konštatované, že sa osvedčil. V opačnom prípade bude v trestnom stíhaní pokračované. Skúšobná doba podmienečného zastavenia trestného stíhania začne plynúť dňom nadobudnutia právoplatnosti tohto rozhodnutia.

S poukazom na všetky vyššie uvedené skutočnosti som, využijúc oprávnenie dané mi ustanovením § 216 odsek 1 Trestného poriadku, rozhodol tak, ako je uvedené vo výrokovej časti tohto uznesenia a trestné stíhanie vedené proti obvinenému XXXXX som podmienečne zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka